கேள்வி: மகாராஜா லேலா பற்றி நீங்கள் என்ன அறிந்துள்ளீர்கள்?
பதில்: }} | image = | caption = | death_date = | death_place = தைப்பிங், பேராக் | death_cause = தூக்கு | known_for = பேராக் போர் ஈடுபாடு }} File:Kompleks Sejarah Pasir Salak, Perak, Malaysia - panoramio.jpg வரலாற்று வளாகம்]] மகாராஜா லேலா அல்லது டத்தோ மகாராஜா லேலா; (ஆங்கிலம்: ''Dato Maharaja Lela''; மலாய் மொழி: ''Lela Pandak Lam''); (இறப்பு: 20 சனவரி 1877) என்பவர் பேராக் மாநிலத்தைச் சேர்ந்த ஒரு தலைவர் மற்றும் தேசியவாதி ஆவார். பேராக் மாநிலத்தில் பிரித்தானியப் படைகளுக்கு எதிரான போராட்டத்தை முன்னின்று நடத்திய தலைவர் என அறியப்படுகிறார். டத்தோ சாகோர் (''Dato' Sagor'') எனும் மற்ற ஒரு தலைவருடன் சேர்ந்து, பேராக் மாநிலத்தின் பிரித்தானிய முதல்வர்களின் பட்டியல் (''British Resident of Perak'') ஜேம்ஸ் பர்ச் என்பவரைக் கொலை செய்ய மகாராஜா லேலா திட்டமிட்டார். டுரியான் செபத்தாங் எனும் இடத்தில் நடந்த ஒரு கூட்டத்தில் மகாராஜா லேலாவின் முடிவு ஏற்றுக் கொள்ளப்பட்டது. அந்தக் கூட்டம் 21 சூலை 1875 அன்று பேராக் சுல்தான் அப்துல்லா முகமது சா II தலைமையில் நடைபெற்றது.
கேள்வி: மகாராஜா லேலா - வாழ்க்கை பற்றி நீங்கள் என்ன அறிந்துள்ளீர்கள்?
பதில்: டாயாங் சலிலி (''Daeng Salili'') வம்சத்தின் வழித்தோன்றலான மகாராஜா லேலா, இந்தோனேசியா, சுலவேசி, லுவுக் மாவட்டத்தைச் சேர்ந்த பூகிஸ் மன்னரின் மகன் ஆவார். பேராக் சுல்தான் மூன்றாம் முசாபர் சா (''Sultan Muzaffar Shah III'') என்பவரின் ஆட்சியின் போது, ​​மகாராஜா லேலா, பேராக் மாநிலத்திற்கு வந்தார். முதலில் முப்தியாக (இசுலாமிய நீதிபதி) நியமிக்கப்பட்டார். பின்னர் அவருக்கு "டத்தோ மகாராஜா லேலா" என்ற பட்டம் வழங்கப்பட்டது.
கேள்வி: மகாராஜா லேலா - ஜேம்ஸ் பர்ச் கொலை பற்றி தகவல் சொல்.
பதில்: File:Birch-Memorial-Clock-Tower-Ipoh.jpgவில் ஜேம்ஸ் பர்ச் நினைவகக் கோபுரம்]] 1875-ஆம் ஆண்டு நவம்பர் 2-ஆம் தேதி மகாராஜா லேலாவும் அவரின் சீடர்களில் ஒருவரான செபுந்தும் (''Sepuntum'') என்பவரும் ஜேம்ஸ் பர்ச்சை ஈட்டியால் குத்திக் கொன்றனரர். அந்த நேரத்தில் ஜேம்ஸ் பர்ச், எஸ்எஸ் டிராகன் (''SS Dragon'') எனும் தன்னுடைய படகின் குளியல் அறையில் குளித்துக் கொண்டு இருந்தார். அப்போது அந்தப் படகு பேராக் ஆறு மகாராஜா லேலாவின் வீட்டிற்கு அருகில் பாசிர் சாலாக் எனும் இடத்தில் நங்கூரமிட்டு இருந்தது.. ஜேம்ஸ் பர்ச்சின் கொலைக்குப் பின்னர் பிரித்தானிய இராணுவம் பாசிர் சாலாக் கிராமத்தைத் தாக்கத் தொடங்கியது. தாக்குதல் பல நாட்கள் தொடர்ந்தது. பின்னர் கிளர்ச்சிக்காரர்களின் தலைவர்கள் சரணடைந்தனர். பேராக் லாருட், மாத்தாங், செலாமா மாவட்டம் 1876 டிசம்பர் 14-ஆம் தேதியில் இருந்து 22-ஆம் தேதி வரையில் ஒரு விசாரணை நடைபெற்றது.
கேள்வி: மகாராஜா லேலா - நீதிமன்ற விசாரணை பற்றி விளக்கவும்.
பதில்: நீதிமன்ற விசாரணைக்குப் பின்னர் பேராக் சுல்தான் அப்துல்லா முகமது சா II, நிகா இப்ராகீம் ஆகிய இருவரும் பதவி நீக்கம் செய்யப்பட்டு, சீசெல்சு நாட்டிற்கு நாடு கடத்தப்பட்டனர். இதற்கிடையில் ஜேம்ஸ் பர்ச் கொலை வழக்கில் மகாராஜா லேலா குற்றவாளி என நிரூபிக்கப்பட்டு மரண தண்டனை விதிக்கப்பட்டது. மகாராஜா லேலா தைப்பிங்கில் 1877 சனவரி 20-ஆம் தேதி தூக்கிலிடப்பட்டார். இந்த நிகழ்வைத் தொடர்ந்து, பிரித்தானிய நிர்வாகம் தைப்பிங்கிற்கு மாற்றப்பட்டது.
கேள்வி: மகாராஜா லேலா - கருத்துகளும் சர்ச்சைகளும் பற்றி தகவல் சொல்.
பதில்: ஜேம்ஸ் பர்ச்சின் படுகொலைக்கான காரணம் குறித்து கருத்துகளும் சர்ச்சைகளும் உள்ளன. பேராக்கில் அடிமைத்தனத்தை ஜேம்ஸ் பர்ச் தடை செய்ததால் அவர் படுகொலை செய்யப்பட்டார் என்பது ஒரு கருத்து. பேராக் மலைக்காடுகளில் வாழ்ந்த ஒராங் அசுலி எனும் மலேசியப் பழங்குடியினர் பிடித்து அவர்களை அடிமைகளாக விற்பதில் மகாராஜா லேலாவுக்கு வருமானம் கிடைத்து வந்தது. அந்த வருமானம் தடைப்பட்டதால், அடிமை வியாபாரிகள் சிலருடன் சேர்ந்து ஜேம்ஸ் பர்ச்டைக் கொலை செய்ய திட்டமிட்டதாகவும் ஒரு கருத்து நிலவுகிறது. வலதுசாரி மலாய் வரலாறு ஆசிரியர்களிடையே மிகவும் பிரபலமான கருத்து என்னவென்றால், ஜேம்ஸ் பர்ச் மலாய் மக்கள் மற்றும் கலாசார மரபுகளை அவமதித்ததால், உள்ளூர் மலாய் தலைவர்களுக்கு இடையே பதட்டத்தை ஏற்படுத்தியது. அதனால் ஜேம்ஸ் பர்ச் படுகொலை செய்யப்பட்டார் என்பதே அந்தக் கருத்தாகும். மகாராஜா லேலா, பொதுவாக மலாய் தேசியவாதம் ஒரு நாட்டுப்புற நாயகனாகக் கொண்டாடப்படுகிறார். மேலும் அவர் பிரித்தானியக் காலனித்துவத்திற்கு எதிரான மலாய் மக்கள் எதிர்ப்பின் அடையாளமாகவும் பார்க்கப் படுகிறார்.